Avigdor Dagan

Avigdor Dagan (født Viktor Fischl 30. juni 1912 i Hradec Králové i det daværende Østerrike-Ungarn, død 28. mai 2006 i Jerusalem) var en tsjekkoslovakisk, senere israelsk forfatter og diplomat. 

Dagans dikt og romaner, der «Dvorní šašci» kanskje er det mest kjente, er oversatt til en rekke språk. Dagan var også Israels ambassadør til Norge fra 1969 til 1972.

Dagan var utdannet ved Karlsuniversitetet i Praha. Han gikk så inn i den tsjekkoslovakiske utenrikstjenesten. Under andre verdenskrig holdt han til i London sammen med Jan Masaryk og den tsjekkoslovakiske eksilregjeringen.

Etter krigen valgte Dagan å forlate landet etter kommunistenes maktovertagelse i 1948. I den forbindelse byttet han ut sitt tsjekkiske navn med et hebraisk. Han gikk så inn i den israelske utenrikstjenesten, og ble ambassadør i Wien i 1956. Han var også senere Israels ambassadør i Norge (1969–1972) og i Polen.

Dagan fortsatte skrivingen fra sitt nye hjemland, og fra 1977 gikk han ut av utenrikstjenesten og ble forfatter på heltid.

 Referanser 

 Eksterne lenker 



Kategori:Israelske forfattere
Kategori:Israelske diplomater
Kategori:Israelske ambassadører
Kategori:Tsjekkiske forfattere
Kategori:Israels ambassadører til Norge
Kategori:Israels ambassadører til Island
Kategori:Israels ambassadører til Østerrike
Kategori:Israels ambassadører til Polen
Kategori:Personer fra Hradec Králové
Kategori:Tsjekkoslovakiske forfattere